EELNÕU

KOHTLA-JÄRVE LINNAVALITSUS

K O R R A L D U S

Kohtla-Järve 24. august 2021 nr …

Liikluspinna Sõpruse tänav ruumikuju

muutmine ning uutele liikluspindadele kohanimede määramine

Ruumiandmete seaduse § 44 punkti 1 kohaselt liikluspind on tee (nt tänav, allee, põik jne), mille nime kasutatakse teiste aadressiobjektide aadressis.

Vastavalt riigihalduse ministri 15. jaanuari 2016. a määrusele nr 2 „Kohanime vormistamise ja kasutamise kord“ § 4 lõike 2 punktile 2 ja lõikele 3 võib määrata teele ja liikluspinnale ühe nime, kui sellel ei ole kõrvalharusid, mis visuaalselt on tajutavad eraldi objektina. Kui tee või liikluspind ei vasta nimetatud nõudele, tuleb seda käsitleda mitme eraldi objektina ja määrata erinevad kohanimed.

Kohtla-Järve linnas asuv liikluspind Sõpruse tänav ei vasta ülaltoodud nõuetele kuna koosneb mitmest teeharust, mis visuaalselt on tajutavad eraldi objektidena ning hoonete numeratsioon Sõpruse tänava järgi on ebaloogiline, mis tekitab segadust. Pealegi on katkestatud tänav raudtee liiklusvahenditega läbimatu takistusega, seega ei ole liikluspind järjest läbitav.

Kohtla-Järve Linnavalitsuse nimekomisjoni 29. juuli 2021. a protokolliga nr 3 tehti ettepanek muuta liikluspinna Sõpruse tänav ruumikuju ja määrata eeltoodud ruumikuju muudatuste tõttu tekkinud uutele liikluspindadele kohanimed: Haru tänav, Alevi tänav, Alevi põik, Muru tänav, Muru põik. Pealegi otsustati pikendada liikluspinna Altserva põik Muru tänavani.

Vastavalt Kohtla-Järve Linnavolikogu 29. aprilli 2021. a määrusele nr 87 „Kohanime määramise kord“ § 2 oli 5. augustil 2021. a korralduse eelnõu avalikustanud Kohtla-Järve linna ametlikul veebilehel. Ettepanekute esitamise tähtaeg oli 23. august 2021. a. Antud aja jooksul ei laekunud ettepanekuid, märkusi ega vastuväiteid.

Lähtudes ülaltoodust ning kohaliku omavalitsuse korralduse seaduse § 30 lõike 1 punkti 2, kohanimeseaduse § 3 lõike 7 punkti 2, § 4 lõike 1 punkti 4, § 5 lõike 1 punkti 3, § 6 lõike 1, Kohtla-Järve Linnavolikogu 29. aprilli 2021. a määruse nr 87 „Kohanime määramise kord“ § 1 alusel Kohtla-Järve Linnavalitsus

o t s u s t a b :

1. Muuta liikluspinna Sõpruse tänav ruumikuju vastavalt lisale 1.
2. Määrata eeltoodud ruumikuju muudatuste tõttu tekkinud uutele liikluspindadele kohanimed: Haru tänav, Alevi tänav, Alevi põik, Muru tänav, Muru põik vastavalt lisale 2.
3. Pikendada liikluspinna Altserva põik ruumikuju Muru tänavani.
4. Korraldus jõustab teatavakstegemisest.

Korraldust on võimalik vaidlustada 30 päeva jooksul teadasaamise päevast arvates vaide esitamisega Kohtla-Järve Linnavalitsusele haldusmenetluse seaduses sätestatud korras või kaebuse esitamisega Tartu Halduskohtule Jõhvi kohtumajja halduskohtumenetluse seadustikus sätestatud korras.

Ljudmila Jantšenko Anna Generalova

linnapea linnasekretär